30/12/2022 | Administración LocalMunicipal
Sada
Secretaría
Bases específicas para a convocatoria para a provisión en propiedade polo sistema de concurso-oposición de once (11) prazas de socorrista, persoal laboral (estabilización)

As presentes bases específicas teñen por obxecto a regulación dos aspectos particulares do proceso selectivo para a provisión en propiedade, polo sistema de concurso-oposición por quenda libre, de once (11) prazas de persoal laboral denominadas: socorrista, incluída na Oferta de Emprego Público do Concello de Sada para 2022 de estabilización en todo aquelo que non estea previsto nas Bases xerais dos procesos selectivos para o desenvolvemento da Oferta de Emprego Público de estabilización para o Concello de Sada do ano 2022. a) Denominación da praza: socorrista b) Tipo de relación xurídica: persoal laboral, fixo discontinuo 3 meses tempada de verán c) Funcións: - As propias da categoría profesional. - Prever accidentes ou situacións de emerxencia nos espazos naturais do Concello de Sada realizando, tarefas de vixilancia e información. - Rescatar persoas en casos de accidente ou situación de emerxencia. Asistir como primeiro intervinte no caso de accidente ou situación de emerxencia. - Velar pola seguridade dos usuarios dos espazos naturais do Concello de Sada previndo situacións potencialmente perigosas realizando unha vixilancia permanente e eficiente e intervindo de forma eficaz ante un accidente ou situación de emerxencia. d) Correspondencia co posto de traballo con código 050003 da RPT, ao cal se adscribirá definitivamente a persoa proposta. De conformidade co previsto nas bases xerais aprobadas por este Concello de Sada, o sistema selectivo será o de concurso-oposición, ao darse os requisitos establecidos no art.2 da Lei 20/2021, do 28 de decembro, de medidas urxentes para a redución da temporalidade no emprego público. - Estar en posesión do graduado en ensinanza secundaria ou equivalente (no caso de comunitarios ou estranxeiros a titulación haberá de estar convalidada polo Órgano competente). - Estar en posesión do título esixido pola normativa vixente de aplicación para o exercicio profesional do socrrismo en espazos naturais ou análogos e estar inscrito nos rexistros profesionais esixidos. Antes de cada período de contratación deberá acreditarse mediante certificado médico oficial estar en posesión das capacidades físicas ou psíquicas necesarias para o desempeño das correspondentes funcións do posto. - Estar en posesión do título de acreditación do nivel de coñecemento de lingua galega CELGA 2 ou outros títulos oficiais equivalentes. No caso de non acreditalo realizarase unha proba conforme ao establecido na base 7.3º. Ás solicitudes de participación achegarase a documentación sinalada na base cuarta das Bases Xerais e axustaranse ao modelo que está a disposición na seguinte ligazón: https://www.sada. gal/ga/a-un-click/impresos ou que se lles facilitará nas dependencias municipais. O prazo de presentación de solicitudes é o establecido na base cuarta das xerais As taxas serán as establecidas na base quinta das xerais para o grupo V de persoal laboral O proceso selectivo é o concurso-oposición e consistirá na suma total dos méritos presentados e a puntuación da fase de concurso.7.1. Na fase de concurso tribunal examinará os méritos presentados polos aspirantes coa instancia e os cualificará con arranxo ao seguinte baremo: EXPERIENCIA PROFESIONAL: ata un máximo de 15 puntos. - Por experiencia nun posto de socorrista nun Concello: 0,50 puntos por cada mes. - Por experiencia nun posto de socorrsita no resto de Administracións Públicas: 0,30 puntos por cada mes. A experiencia profesional deberá acreditarse con copia dos contratos de traballo ou certificados emitidos polo órgano competente das Administracións Públicas indicando posto, funcións e duración do contrato xunto co certificado da Seguridade Social (informe de vida laboral). MÉRITOS ACADÉMICOS: valoraranse ata un máximo de 25 puntos, conforme ás seguintes regras: 1) Por titulación superior á requerida para o acceso á praza: ata un máximo de 5 puntos. - Polo título de bacharelato ou equivalente: 1 punto. - Por unha titulación FP grao medio ou equivalente: 1 punto. - Por unha titulación FP grao superior ou equivalente: 2 puntos. - Por unha titulación universitaria de grao medio ou equivalente: 3 puntos. - Por unha titulación universitaria de grao ou equivalente: 4 puntos. - Título de patrón de navegación básica: 1 punto. - Título de DESA (Manexo de desfribilador): 1 punto. Unicamente valorarase a titulación relacionada coas funcións. No caso de que unha titulación servise para obter a superior valorarase unicamente a superior.2) Os cursos de formación e perfeccionamento impartidos a empregados/as públicos/as polas Administracións Públicas, así como por centros ou entidades acollidos ao Plan de Formación continua das Administracións Públicas directamente relacionados coas funcións da praza convocada e materias/áreas de coñecemento recollidas nas bases. Valoraranse ata un máximo de 10 puntos, a razón de: - De 11 a 20 horas: 0,5 puntos. - De 21 a 50 horas: 1 puntos. - De 51 a 80 horas: 1,5 puntos. - De 81 a 150 horas: 2 puntos. - De 151 a 250 horas: 2,5 puntos. - Más de 250 horas: 3 puntos.3) Os cursos de formación e perfeccionamento impartidos a empregados/as públicos/as polas Administracións Públicas, así como por centros ou entidades acollidos ao Plan de Formación continua das Administracións Públicas que se refiran á adquisición de competencias, habilidades e actitudes transversais. A estes efectos considérase materia transversal: prevención de riscos laborais, igualdade, non discriminación e prevención da violencia de xénero, lingua de signos española, técnicas de comunicación, traballo en equipo, protección de datos, procedemento administrativo, calidade dos servizos, sinatura electrónica, tedec, administración electrónica. Valoraranse ata un máximo de 10 puntos, a razón de: - De ata 9 horas: 0,25 puntos. - De 10 a 20 horas: 0,5 puntos. - De 21 a 50 horas: 1 puntos. - De 51 a 80 horas: 1,5 puntos. - De 81 a 150 horas: 2 puntos. - De 151 a 250 horas: 2,5 puntos. - Más de 250 horas: 3 puntos. Os méritos por cursos de formación e especialización realizados acreditaranse mediante a presentación do correspondente diploma ou título. No caso de que se presenten varios diplomas/títulos con idéntica denominación puntuarase o curso de maior duración, no caso de que a duración sexa a mesma, valorarase o curso que se realizase na data máis próxima á data de finalización do prazo de presentación de instancias. Cando a acreditación dos cursos o diplomas figuren en créditos, realizarase a equivalencia dun crédito igual a 20 horas. Non se valorarán como cursos: - Os que non acrediten as datas de realización e/ou as horas de duración, nin os inferiores a 10 horas lectivas, salvo que se especifique no apartado correspondente a valoración. - Os derivados de procesos selectivos ou preparatorios de procesos de promoción interna independente e os diplomas relativos a xornadas, seminarios, congresos, simposios, talleres e similares, nin a formación especializada que resulte imprescindible para a obtención dunha titulación académica determinada ou para o exercicio dunha profesión. - Aqueles empregados para cumprir algún dos requisitos de acceso á categoría obxecto da convocatoria. - Os recibidos dentro dun doutorado, máster, grado ou titulación universitaria, nin o propio título de doutorado, máster, grado ou título universitario oficial. A estes efectos valoraranse por igual os cursos de formación de asistencia e de aproveitamento recibidos. Aqueles méritos que non estean correctamente documentados ou non estean considerados nas presentes bases, non serán tidos en conta polo tribunal de selección. Aos efectos do cómputo de cada un dos méritos alegados, tomarase como data límite, o último día do prazo de presentación de solicitudes de participación no proceso selectivo. Unha vez realizada a valoración polo tribunal publicarase a relación de méritos e abrirase un prazo de tres días hábiles para presentar posibles reclamacións.7.2. Fase de oposición: As probas selectivas que deberán superar as persoas aspirantes á praza á que se refiren estas bases específicas son as seguintes de carácter obrigatorio e eliminatorio: PRIMEIRO EXERCICIO, teórico: consistirá en contestar durante un período máximo de 30 minutos un cuestionario formulado polo Tribunal inmediatamente antes do seu comezo e baseado no temario completo (parte xeral Anexo II das bases xerais e base 9.ª das específicas). Estará composto por 10 preguntas con catro respostas alternativas, sendo só unha delas correcta. Cada resposta correcta puntuará 1 punto, as respostas deixadas en branco ou incorrectas non descontarán. A cualificación máxima é de 20 puntos. SEGUNDO EXERCICIO, proba física: Que se desenvolverá nunha praia do termo municipal. Consistirá en percorrer unha distancia total de 200 metros. A saída realizase dende un punto marcado na beira da praia. O/a aspirante nadará até unha boia ancorada a unha distancia de 100 metros respecto do punto de saída e volverá a este. Ás mulleres concederáselles unha vantaxe de 30 segundos na saída respecto dos homes O tribunal determinará antes do desenvolvemento o tempo máximo de realización da proba. Poderán empregarse aletas e un traxe de neopreno non superior a 4 milímetros. O exercicio cualificarase de 0 a 40 puntos, outorgando a maior puntuación á persoa aspirante que o realice no mellor tempo e o resto puntuarase nunha regra de tres en proporcionalidade. As que non a rematen ou abandonen serán eliminadas. – Os exercicios son obrigatorios e eliminatorios e deberá acadarse unha puntuación mínima da metade da puntuación total asignada nestas bases a cada un deles para a súa superación. – Se o Órgano de selección, de oficio ou en base as reclamacións, que os aspirantes poidan presentar nos dous días hábiles seguintes á publicación das cualificacións dos exercicios, anulase algunha/s das preguntas incluídas nun exercicio, anunciarao publicamente no taboleiro de Anuncios do Concello. Contra tal acordo poderá interporse recurso de alzada, consonte ao disposto no artigo 122 da Lei 39/2015, do 1 de outubro, de Procedemento Administrativo Común das Administracións Públicas.7.3. Puntuación total. A cualificación final de cada aspirante será a resultante da suma da puntuación da fase de concurso e da fase oposición.7.4. Exame de coñecemento da lingua galega. Respecto a acreditación do idioma galego, de non acreditarse co título esixido na base 5ª realizarase unha proba de nivel aos aspirantes que foran propostos polo tribunal, puntuándose coma apto ou non apto e debendo acadarse para aprobar a cualificación de apto.6.- Anatomía e fisioloxía. Conceptos xerais. Sistemas e aparatos 7.- Socorrismo. Principios xerais.8.-Reanimación cardiopulmonar.9.-Traumatismos. Lesións e contusións.10.- Feridas. Hemorraxias. Shock.11.- Cadros convulsivos. Queimaduras. Trastornos térmicos.12.- Intoxicacións. Picaduras e mordeduras.13.- Accidentes acuáticos.14.- Plan de autoprotección.15.- Plan de actuación en zonas de baño.16.- Salvamento e socorrismo acuático profesional.17.- Praias e augas oceánicas e continentais.18.- Praias do Concello de Sada”. 19.- O acceso electrónico dos cidadáns aos servizos públicos. Normativa de aplicación na Comunidade Autónoma de Galicia. Sede electrónica. Identificación e autentificación. Rexistros, comunicacións e notificacións electrónicas. A xestión electrónica dos procedementos. A sinatura electrónica. O programa de xestión de expedientes Tedec. Eido Local.20.- Lei Orgánica 3/2007, de 22 de marzo, para a igualdade efectiva de mulleres e homes. Discapacidade. A definición de discapacidade segundo a Organización Mundial da Saúde. Real decreto lexislativo 1/2013, do 29 de novembro, polo que se aproba o texto refundido da Lei xeral de dereitos das persoas con discapacidade e da súa inclusión social: consideración de persoa con discapacidade e dereitos. Sada, 27 decembro 2022 A alcaldesa Maria Nogareda Marzoa